РЕПУБЛИКА БЪЛГАРИЯ
                   В И С Ш    С Ъ Д Е Б Е Н    С Ъ В Е Т

П Р О Т О К О Л   № 23

от заседание на комисия „Управление на собствеността”
към Пленума на Висшия съдебен съвет, проведено на 29.07.2020 г.

Днес, 29.07.2020 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, и паралелно чрез видео-конферентна връзка се проведе заседание на комисия „Управление на собствеността” към Пленума на Висшия съдебен съвет, с делегирани правомощия с решение по Протокол № 19 от 23.07.2020 г., д. т. 57, на Пленума на Висшия съдебен съвет, в състав:
ПРЕДСЕДАТЕЛ: Евгени Диков
          ЧЛЕНОВЕ: Стефан Гроздев (он-лайн)
Олга Керелска 
Огнян Дамянов
Боян Новански (он-лайн)
Йордан Стоев

От администрацията на ВСС присъстваха: инж. Лина Грънчарова – началник отдел „Инвестиции и строителство“ и Иванка Христова – началник отдел „Управление на собствеността“.

По внесените допълнителни материали и на основание последвалите разисквания по дневния ред

КОМИСИЯ „УПРАВЛЕНИЕ НА СОБСТВЕНОСТТА" 
                                                   Р Е Ш И:

Включва в дневния ред следните допълнителни материали:

1.	Предложение за иницииране на процедура за безвъзмездно предоставяне право на собственост чрез дарение на имот – частна общинска собственост, находящ се в гр. Гълъбово, ул. „Стефан Стамболов“ № 2, в полза на Висшия съдебен съвет, за нуждите на Районен съд – Гълъбово и Окръжна прокуратура – Стара Загора, за Териториално отделение – Гълъбово към Районна прокуратура – Стара Загора.

-	Инвестиции и строителство:

1. ОТНОСНО: Справка за размера на утвърдените и усвоените средства по обекти по § 51-00 „Основен ремонт на ДМА“, заложени в Инвестиционната програма на ВСС за 2020 г., към 30.06.2020 г.
Приложение: Справка за размера на утвърдените и усвоените средства по обекти към 30.06.2020 г.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ПРИЕМА за сведение справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 30.06.2020 г.
1.2. ПРЕДОСТАВЯ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 30.06.2020 г. на Комисия „Бюджет и финанси“.

2. ОТНОСНО: Решение по т.1.4. от Протокол №13/13.05.2020 г. на Комисия „Управление на собствеността“ за определяне на прогнозна стойност за изпълнение на „инженеринг“, „проектиране“ и „строителство“ за пристрояване на съдебна палата гр. Силистра.
Приложение: доклад от инж. Юрий Георгиев – главен експерт в отдел „Инвестиции и строителство“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА за сведение доклада на инж. Юрий Георгиев – главен експерт в отдел „Инвестиции и строителство“, дирекция „УССВ“ в АВСС.
2.2. ВЪЗЛАГА на отдел „Инвестиции и строителство“, дирекция „Управление на собствеността на съдебната власт“ да подготви и изпрати писмо до Министерство на правосъдието с информация относно изготвената прогнозна стойност за изпълнение на „инженеринг“, „проектиране“ и „строителство“ за обект: „Пристрояване към Съдебна палата на 4 и 5 етажа за обособяване на Административен съд - Силистра и Областно звено „Изпълнение на наказанията“, отговаряща на променената прогнозна разгъната застроена площ на сградата, след промяна на инвестиционните намерения на МП, с  оглед включване на обекта в Инвестиционната програма на ВСС и МП с актуализирани сметни стойности.

3. ОТНОСНО: Писмо с вх. № ВСС-6643/07.07.2020 г. от и. ф. административен ръководител на Районен съд - Пещера относно обект „Основен ремонт и реконструкция на Съдебната палата в гр. Пещера“. 
	Приложение: доклад от инж. Стоянка Георгиева - гл. експерт „Инвестиции и строителство“.

КОМИСИЯ „УПРАВЛЕНИЕ НА СОБСТВЕНОСТТА”
Р  Е  Ш  И:

	3.1. ПРИЕМА доклада инж. Стоянка Георгиева - гл. експерт „Инвестиции и строителство“, дирекция „УССВ“.
3.2. УКАЗВА на и.ф. административен ръководител на Районен съд              гр. Пещера да предаде на отдел „Инвестиции и строителство“, дирекция „УССВ“ изготвения инвестиционен проект за обект „Основен ремонт и реконструкция на Съдебната палата – гр . Пещера /в УПИ V- Районен съд, кв. 117 по плана на       гр. Пещера, община Пещера с идентификатор 56277.502.959 (по всички части в оригинал) и Разрешение за строеж № 36/25.06.2019 г. (оригинал), както и наличната относима техническа документация. 
3.3. ВЪЗЛАГА на отдел „Инвестиции и строителство“ да подготви доклад до отдел „Обществени поръчки“ за включване на обществена поръчка за строителство с предмет: „Основен ремонт и реконструкция на Съдебната палата в гр. Пещера“, с прогнозна сметна стойност 787 786,00 лева в графика за обществените поръчки на ВСС за 2020 г., съгласно чл. 11 ал. 1 от Вътрешните правила за управление на цикъла на обществените поръчки на ВСС (ВПУЦОПВСС) 
Мотиви: Обществена поръчка за услуга с предмет „Изготвяне на инвестиционен проект във фаза „работен проект“ за основен ремонт и реконструкция на Съдебната палата в гр. Пещера“ е възложена от административния ръководител на Районен съд Пещера. Според изготвената КСС към инвестиционния проект, общата стойност на ремонта, в т. ч. 15% непредвидени разходи, е 787 785,52 лева с ДДС, във връзка с което прогнозната стойност на обект „Основен ремонт и реконструкция на Съдебната палата в гр. Пещера“ е променена от 241 000,00 лева на 787 786,00 лева /Решение по т. 5 от Протокол № 29/18.09.2019 г. на Комисия „Управление на собствеността“/.
Обществена поръчка с предмет „Основен ремонт и реконструкция на Съдебната палата в гр. Пещера“ не е включена в графика на планираните обществени поръчки на ВСС, утвърден с Решение по т. 13 на протокол            № 5/27.02.2020 г. Пленумът на ВСС, тъй като обект „Основен ремонт и реконструкция на Съдебната палата в гр. Пещера“ е включен в Инвестиционната програма на ВСС с новата прогнозна стойност 787 786,00 лева след определения с чл. 8, ал. 1 на ВПУЦОПВСС срок 01 ноември на текущата година.
3.4. ИЗПРАЩА решението по т. 3.2 на административния ръководител на Районен съд – Пещера, за сведение и изпълнение.

-	Управление на собствеността:

4. ОТНОСНО: Проект на решение за завеждане в баланса на ВСС на недвижим имот – частна държавна собственост, находящ се в обл. Пазарджик, общ. Велинград, с. Юндола, ул. „Белмекен“, кв. 8, УПИ XLI-Поща.
Приложение: доклад от Иванка Христова – началник - отдел „Управление на собствеността“. 

КОМИСИЯ „УПРАВЛЕНИЕ НА СОБСТВЕНОСТТА“,
с делегирани правомощия с решение по Протокол № 19/23.07.2020 год., д. т. 57 
на Пленума на Висшия съдебен съвет
РЕШИ:

4.1. ПРИЕМА доклада на Иванка Христова - началник - отдел УС в дирекция УССВ.
4.2. ВЪЗЛАГА на дирекция „Бюджет и финанси“ да предприеме съответните действия по завеждане в баланса на ВСС на недвижим имот – частна държавна собственост, находящ се в обл. Пазарджик, общ. Велинград, с. Юндола,              ул. „Белмекен“, кв. 8, УПИ XLI-Поща, описан в Акт за частна държавна собственост № 7302 от 04.05.2020 г., предоставен безвъзмездно за управление на ВСС, съгласно заповед № ДС-72/08.04.2020 г. на областния управител на област Пазарджик и Протокол за предаване и приемане от 20.07.2020 г.

5. Относно: Проект на решение за разпределение на ползването на помещенията в административна сграда гр. Кнежа, ул. „Марин Боев“ № 71.
Приложение: доклад от Цецка Трендафилова – ст. експерт - икономист в отдел „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА“,
с делегирани правомощия с решение по Протокол № 19/23.07.2020 год., д. т. 57 
на Пленума на Висшия съдебен съвет
РЕШИ:

На основание чл. 388, ал. 1, предложение първо от Закона за съдебната власт, във връзка с писмо с вх. № ВСС-6348/15.07.2020 г. от административния ръководител на Районен съд - Кнежа, с приложен съгласуван проект от административните ръководители на Районен съд - Кнежа, Окръжна прокуратура - Плевен, Агенция по вписванията – Служба по вписванията – Кнежа и ОЗ „Охрана“, с което се предоставя цялостно разпределение на ползването на помещенията в административната сграда в гр. Кнежа, ул. „Марин Боев“ № 71 между органите на съдебната власт.

I. РАЗПРЕДЕЛЯ ползването на помещенията в административна сграда,  находяща се в гр. Кнежа, ул. „Марин Боев“ №71, както следва:

За нуждите на Районен съд – Кнежа:
Първи етаж:
1.	Кабинет №01 – Адвокатска стая;
2.	Кабинет №02 – Архив;
3.	Кабинет №03 – Административен ръководител;
4.	Кабинет №04 – Районен съдия;
5.	Кабинет №06 – Държавен съдебен изпълнител;
6.	Кабинет №07 – Счетоводство;
7.	Кабинет №10 – Районен съдия;
8.	Кабинет №11 – Съдебни секретари;
9.	Кабинет №12 – Съдебна зала №1;
10.	Кабинет №13 – Съдебна зала №2;
11.	Кабинет №14 – Сървърно помещение;
12.	Кабинет №15 – Информационен център за обслужване на граждани и адвокати

На Окръжна прокуратура Плевен – За нуждите на Териториално отделение Кнежа към Районна прокуратура – Плевен:
Първи етаж:
1.	Кабинет №05 – Районен прокурор;
2.	Кабинет №08 – Администрация;
3.	Кабинет №09 – Районен прокурор

За изпълнение на функциите на ОЗ „Охрана“ – Кнежа ще се ползва следното помещение:
Първи етаж:
1.	Помещение – преградена част от коридор от фоайето /тип кабина/

За изпълнение на функциите на Агенция по вписванията – Служба по вписванията – Кнежа, ще се ползват следните помещения:
Първи етаж:
1.	Кабинет №16 – Съдия по вписванията;
2.	Кабинет №17 – Главен специалист 

За съвместно ползване от Районен съд – Кнежа и Окръжна прокуратура Плевен – за нуждите на Териториално отделение - Кнежа към Районна прокуратура – Плевен:
Първи етаж:
1.	Коридор и санитарен възел.

II. ИЗПРАЩА решението по т. I на административния ръководител на Районен съд - Кнежа, за сведение и изпълнение и на главния прокурор на Република България, на разпореждане.

6. Относно: Проект на решение за упълномощаване на  представляващия Висшия съдебен съвет да сключи тристранно споразумение – предварителен договор за покупко-продажба на недвижим имот в гр. Златоград.
След проведени разисквания 

КОМИСИЯ „УПРАВЛЕНИЕ НА СОБСТВЕНОСТТА”
Р  Е  Ш  И:

6.1. ИЗПРАЩА на основание чл. 71 от Правилника за организацията на дейността на Висшия съдебен съвет и неговата администрация чрез и. д. главен секретар на ВСС на дирекция „Правна", всички налични до момента документи за изразяване на становище относно сключването на тристранно споразумение – предварителен договор за покупко-продажба на недвижим имот в гр. Златоград.
6.2. След получаване на становище по т. 6.1., да се внесе в заседание на КУС проект за решение. 

Мотиви: Няма влезнал в сила подробен устройствен план, което предполага, че може да има изменение на същия, видимо от чл. 3, т. 5 и т. 6 от Проекта за Предварителния договор за покупко-продажба на недвижимия имот от 2020 г. 

-	Разни

7. ОТНОСНО: Предложение за иницииране на процедура за безвъзмездно предоставяне право на собственост чрез дарение на имот – частна общинска собственост, находящ се в гр. Гълъбово, ул. "Стефан Стамболов" № 2, в полза на Висшия съдебен съвет, за нуждите на Районен съд – Гълъбово и Окръжна прокуратура – Стара Загора, за Териториално отделение – Гълъбово към Районна прокуратура – Стара Загора.
Приложение: доклад от Надя Горгорова – ст. експерт - икономист в дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р  Е  Ш  И:

Предлага на Пленума на Висшия съдебен съвет да вземе следното решение:
ПРОЕКТ 1
НЕ ДАВА СЪГЛАСИЕ за безвъзмездно придобиване чрез дарение на имот – частна общинска собственост, находящ се в гр. Гълъбово, ул. "Стефан Стамболов" № 2, в полза на Висшия съдебен съвет, за нуждите на Районен съд – Гълъбово и Окръжна прокуратура – Стара Загора, за Териториално отделение – Гълъбово към Районна прокуратура – Стара Загора. 
ПРОЕКТ 2
1. ДАВА СЪГЛАСИЕ за безвъзмездно придобиване чрез дарение на имот – частна общинска собственост, находящ се в гр. Гълъбово, ул. "Стефан Стамболов" № 2, в полза на Висшия съдебен съвет, за нуждите на Районен съд – Гълъбово и Окръжна прокуратура – Стара Загора, за Териториално отделение – Гълъбово към Районна прокуратура – Стара Загора.
2. УПЪЛНОМОЩАВА представляващия Висшия съдебен съвет да отправи искане до председателя на Общински съвет – Гълъбово и до кмета на Община – Гълъбово за иницииране на процедура по реда на чл. 35, ал. 5 и ал. 6 от Закона за общинската собственост, за безвъзмездно предоставяне право на собственост чрез дарение на имот – частна общинска собственост, находящ се в гр. Гълъбово, ул. "Стефан Стамболов" № 2, в полза на Висшия съдебен съвет, за нуждите на Районен съд – Гълъбово и Окръжна прокуратура – Стара Загора, за Териториално отделение – Гълъбово към Районна прокуратура – Стара Загора.
3. ВЪЗЛАГА на дирекция „Управление на собствеността на съдебната власт“ да предприеме необходимите действия.

/Закриване на заседанието – 11:07 часа./

                               ПРЕДСЕДАТЕЛ НА
		            КОМИСИЯ „УПРАВЛЕНИЕ НА СОБСТВЕНОСТТА”
                               КЪМ ПЛЕНУМА НА ВСС: /п/ ЕВГЕНИ ДИКОВ